TEKS UCAPAN MENTERI SUMBER ASLI DAN ALAM SEKITAR YB DATO SRI DR. HAJI WAN JUNAIDI BIN TUANKU JAAFAR SEMPENA MAJLIS ANUGERAH PERKHIDMATAN CEMERLANG (APC) DAN JASAMU DIKENANG TAHUN 2015 JABATAN PENGAIRAN DAN SALIRAN MALAYSIA PADA 21 JANUARI 2016 DI DEWAN AUDITORIUM JPS AMPANG 1
Bismillahirrahmanirrahim, Assalamualaikum Warahmatullahi Wabarakatuh dan Salam Sejahtera, 1. Saya merakamkan terima kasih dan tahniah kepada Jabatan Pengairan dan Saliran Malaysia (JPS) kerana berjaya mengekalkan tradisi penganugerahan yang amat penting dan bermakna kepada Perkhidmatan Awam iaitu Majlis Anugerah Perkhidmatan Cemerlang (APC) Dan Jasamu Dikenang Tahun 2015. Penyampaian anugerah ini merupakan satu pengiktirafan kepada penjawat awam yang telah berjaya melaksanakan tugas dan tanggungjawab yang diamanahkan dengan cemerlang dan signifikan. 2
2. Penghargaan secara khusus kepada semua sembilan puluh empat (94) orang pegawai JPS yang telah terpilih untuk menerima APC bagi tahun 2015. Saya yakin bahawa pencapaian ini adalah lahirnya daripada kerja kuat dan secara berpasukan. Saya mengharapkan pengiktirafan ini akan mendorong mereka untuk bekerja dengan lebih gigih lagi di tahun-tahun akan datang sekaligus dapat memotivasikan warga JPS yang lain dalam meningkatkan komitmen dan prestasi masing-masing. 3. Kejayaan penerima anugerah ini juga merupakan kejayaan Warga JPS secara keseluruhannya kerana prestasi mereka secara langsung akan menyumbang kepada pencapaian objektif organisasi. Sesungguhnya kejayaan sesebuah organisasi tersebut amat bergantung kepada usaha gigih dan keupayaan warga 3
kerjanya, walau secanggih manapun pengetahuan, peralatan dan teknologi yang ada. YBhg Dato' Sri/ Dato'-Dato'/ Datin-Datin/ Tuan-Tuan dan Puan-Puan sekalian, 4. Di kesempatan ini, saya ingin merakamkan penghargaan dan terima kasih kepada warga JPS yang akan bersara dari bulan Disember 2015 hingga April 2016. Sumbangan yang telah tuan/ puan berikan amat berharga kepada Jabatan, Kerajaan dan rakyat terutamanya, serta diharap ianya akan diteruskan. 5. Di samping itu, saya juga mengucapkan tahniah kepada JPS kerana berjaya menghasilkan Pelan Strategik JPS dan Pelan Strategik Teknologi Maklumat bagi tahun 2016-2020. Saya berharap menerusi pelan ini, JPS akan mempunyai 4
halatuju dan peranan yang lebih fokus bagi memastikan perkhidmatan yang lebih cekap dan berkesan dalam masa lima tahun akan datang. Adalah menjadi harapan saya juga supaya semua wargakerja JPS memberikan komitmen yang tidak berbelah bagi dalam melaksanakan pelan yang telah dirancang dengan baik ini. 6. Saya juga amat menyokong terhadap usaha-usaha mendokumentasikan perkara-perkara penting yang boleh dijadikan rujukan pada masa hadapan supaya ianya tidak hilang begitu sahaja. Justeru itu, saya amat berbangga dengan penghasilan buku "Sentuhan JPS... Kalau Tidak Dipecah Ruyung" yang terinspirasi berdasarkan kepada pengalaman pegawai-pegawai dalam mengurus dan melaksanakan projek-projek pembangunan di JPS selaras dengan penerapan nilai pengurusan pengetahuan 'knowledge management'. 5
7. Di sini juga saya mengucapkan syabas dan tahniah kepada Jabatan Pengairan dan Saliran Malaysia kerana telah berjaya menerbitkan sebuah buku bertajuk "Empangan-Empangan Jabatan Pengairan dan Saliran Malaysia'. Hadirin yang dihormati sekalian, 8. Rancangan Malaysia Kesepuluh (RMKe-10) telahpun melabuhkan tirainya pada penghujung tahun lepas dan sempena awal tahun 2016 ini dan juga bermulanya Rancangan Malaysia Kesebelas (RMKe-11), saya juga telah dimaklumkan bahawa sebanyak RM 1.30 billion telah diluluskan kepada Jabatan Pengairan dan Saliran bagi melaksanakan program-program jabatan. Antaranya adalah Program Ramalan dan Amaran Banjir Negara (PRABN) bertujuan untuk 6
meningkatkan sistem ramalan dan amaran banjir sedia ada serta memperkukuhkan akses dan persediaan kerajaan dalam mengurangkan jurang pengurusan bencana yang memberikan keutamaan yang berorientasikan rakyat. Sebanyak RM 133.50 juta telah diperuntukkan bagi tujuan tersebut. Saya berharap projek yang dijangka siap pada penghujung tahun 2017 ini dapat beroperasi dengan jayanya pada tahun 2018. YBhg Dato' Sri/ Dato'-Dato'/ Datin-Datin/ Tuan-Tuan dan Puan-Puan sekalian, 9. Kepada semua warga kerja JPS saya berharap teruslah berusaha untuk menyumbang kepada kecemerlangan jabatan dengan mempertingkatkan prestasi kerja dan penambahbaikan dalam sistem penyampaian perkhidmatan Kerajaan. 7
10. Saya dengan lafaz Bismillahirrahmanirrahim merasmikan Majlis Anugerah Perkhidmatan Cemerlang Dan Jasamu Dikenang Tahun 2015 Jabatan Pengairan dan Saliran Malaysia. Sekian, terima kasih. 8